ARENDAŞII EVREI ŞI 
MAREA RĂSCOALĂ TĂRĂNEASCĂ DE LA 1907 


În general se cunoaşte motivul pentru care boierimea şi-a arendat moşiile evreilor, anulându-şi 
astfel dreptul la proprietatea funciară câştigată în trecut pe câmpul de luptă cu sabia. Luxul 
nemăsurat, obiceiul de a sta în străinătate, decadența moravurilor, cereau sume mari de bani puse la 
dispoziţie de evreul cămătar care obținea arenda cu toate privilegiile acordate boierului: dreptul de a 
avea cârciumă, brutărie, măcelărie, de a ţine iarmaroace, de a vinde peştele heleşteelor, de a percepe 
taxe la vaduri şi pentru păşunat, de a tăia pădurea. Prin 1903 în Tara de Sus, 399 evrei țineau în 
arenda 45,57% din proprietăţile de peste 50 de ha. Asociaţi cu arendaşi români, evreii exploatau 
48,08% din proprietatea funciară, cu o suprafaţă de 497 979 hectare. Tradusă în condiţii de viaţă, 
arenda a fost cauza decăderii fizice, morale şi spirituale a maselor ţărăneşti, mai ales în Moldova. 


e A.C. Cuza: ...îi cumpără munca pe nimic, îi măsoară strâmb, îi hrăneşte cu porumb stricat, îi 
plăteşte cu țidul la crâşmă, supunându-i astfel unei îndoite exploatări şi îndrumându-i către patima 


ucigătoare a beţiei8?. 


Spre sfârşitul secolului al 19-lea şi în primul deceniu al secolului al 20-lea, evreimea care se 
ocupa cu exploatarea proprietăţii funciare se organizează în trusturi arendăşeşti. Unul dintre cele 
mai mari trusturi arendăşeşti evreieşti este cel al fraţilor Fischer: Marcu zis Mochi, Kalman, Froim, 
Schoel şi Avrum. În 1904 acest trust stăpânea şi exploata la sânge 237 863 ha pământ arabil, iazuri 
şi păşuni, alcătuind o feudă cu 79 de comune rurale botezată Fischerland pe teritoriul căreia 
circula moneda Fischerilor şi nu moneda națională. 


Fraţii Fischer reprezentați de Mochi reuşiseră să realizeze un stat în stat, un Fischerland care era 
premergătorul Judenland-ului proiectat de Alianţa Universală Israelită. Alți capi de trusturi 
arendăşeşti: Gastiner din Botoşani, Gutman din Roman, Juster şi Mendel din Brăila. Când la 6 
martie 1905, D. Sturza a interpelat guvernul, a afirmat că numai Fischerii au arendat de la stat 
159.334 ha şi anume de la Casa Şcoalelor, Eforia Sf. Spiridon, de la societăţi particulare şi, desigur, 
de la particulari. 


Arendaşii evrei din România se subordonează rabinului Reichorn din Praga care în 1896 îşi 
alcătuise planul de iudaizare a proprietăţii funciare după cum urmează: ...În numele justiției sociale 
şi a egalității, vom împărţi marea proprietate la ţărani care fiind lipsiţi de mijloace de exploatare, 
se vor adresa nouă, devenind datornicii noştri, iar capitalurile noastre făcându-se stăpâne, noi vom 


fi marii proprietari şi puterea va fi a noastră”. 


Acesta este motivul de fond pentru care francmasoneria a stimulat pretutindeni reformele 
agrare, pândind momentul când, după reformă, țărănimea împroprietărită, lipsită de inventar agricol, 
trebuind să plătească diferite impozite, a apelat la capitalul cămătarilor, arendaşilor, băncilor 
evreieşti, devenind, prin poliţele şi dobânzile la dobândă selava acestora. Prin legea rurală de la 
1864 s-au împroprietărit în Principatele Unite aproape 468 000 familii de ţărani cu 1 766 000 
hectare, cu răgaz de răscumpărare de 15 ani. Marea moşierime a rămas stăpână pe 75 % din 
pământul Principatelor Unite. 


e În 1853 patenta imperială habsurgică dată pentru Banat şi Bucovina şi în 1854 pentru 
Transilvania, recunoaşte țăranilor români dreptul de proprietate asupra pământului aflat în stăpânirea 
lor la 1848, astfel că aceştia intră în posesia a 17% din suprafața cultivabilă, restul rămânând în 
posesia grofilor, a patriciatului săsesc şi şvăbesc, a țăranilor maghiari şi germani. 


e În Basarabia timpului aflată sub stăpânire rusească, din totalul de 3 290 870 de seatine, 71% se 
află în proprietate mică, moşierească şi orăşenească; 8% în a țăranilor domeniali; 8% posedau 
coloniştii bulgari, 4% cei germani şi 2% cazacii. Din registrele guvernamentale aflate la Chişinău, 


prin 1899 reiese că la 1857 se aflau în Basarabia 900 de mari proprietari dintre care 500 de boieri 
ereditari; 100 boieriți sub regimul țarist; 130 comercianţi evrei şi greci şi 156 de mănăstiri. 


Subliniem că în epocă, sub acoperirea Alianţei Israelite Universale, se formează în Europa 
centrală marile latifundii evreieşti, lucru neîntâmplat în Principatele Unite din cauza vechilor 
rânduieli şi oprelişti, mai târziu din pricina articolului 7 din Constituţia de la 1866. Când în Austria 
li se acordă dreptul la proprietate funciară, familia Rothschild cumpără numai în Boemia 1/4 din 
teritoriu aparținând a şase familii nobile cu vechimea seculară, ca în 1890 să posede de 7 ori mai 
mult pământ decât familia imperială. În 1893 evreii cumpără în Ungaria de nord prin camătă, 
377.805 moşii mari şi mici. In Bucovina aflată sub stăpânire austriacă, pe la 1889 posedă 22% din 
marea proprietate, izbindu-se în ofensiva lor funciară de Fondul Religios Bucovinean stăpân pe 30% 
din totalul pământului. 


e Metodele arendaşilor evrei, fie individuali, fie organizați în trusturi erau în general 
asemănătoare. O parte din moşii le subarendau ţăranilor cu preţuri de patru ori mai mari decât preţul 
la care ei arendaseră; altă parte era exploatată sângeros folosind munca țăranilor nevoiaşi înrobiți 
prin legea tocmelilor agricole, poliţe cu clauză penală şi dobânzi la dobânzi. Când ţăranii moldoveni 
de pe moşiile trustului Fischer nu acceptau condițiile, Mochi Fischer aducea muncitori agricoli 
ruteni din Bucovina. Al doilea nivel al exploatării consta în faptul că ţăranul era obligat să-şi 
cumpere toate bunurile de consum numai de la prăvăliile arendaşului sau ale trustului, unde 
preţurile erau zdrobitoare. Analiza făcută de Eminescu tocmelilor agricole stabileşte că dobânzile 
percepute de arendaşi începeau cu 90%, cele mai ridicate fiind de 300%. Decăderea morală a marii 
boierimi a mers până acolo încât unii boieri au arendat evreilor până şi bisericile de pe moşiile lor, 
astfel încât preoţii şi enoriaşii, spre a putea organiza şi participa la slujbele religioase, la botezuri, 
cununii şi înmormântări, trebuiau să plătească arendaşului evreu o taxă suplimentară. Binenţeles că 
lumânările se cumpărau de la prăvăliile arendaşului la preţul celor din ceară, ele fiind confecţionate 
din puţină ceară şi multă osânză. 


Neputând cumpăra moşii, evreii au corupt marii proprietari şi mulți parlamentari care au 
cumpărat moşii pe banii trusturilor sau ai arendaşilor şi le-au arendat acestora pe vreme de 99 de 
ani. 


e Radu Rosetti despre legea rurală din 1864 revizuită în 1872: ... Era o lege barbară care punea 
9 părți din 10 ale românilor în afara dreptului comun. Ea încuraja, uimitor, exploatarea 
cămătărească a ţăranului prin crâşmari şi arendaşi. Multe din datoriile contractate intr-un moment 


de beție şi considerabil majorate de crâşmar, erau, ca urmare, convertite în tocmeli agricole.?| 


Intre 1885 şi 1906 producţia agricolă în România creşte cu 100%; dar în dauna țărănimii şi în 
folosul arendaşilor, marilor moşieri şi a negustorilor de grâne. În vreme ce 4171 de mari moşieri 
exploatau direct sau prin arendaşi 3 787 192 hectare, 1 115 302 țărani munceau numai 3 319 695 
hectare, fiind înrobiţi economic şi fizic de cei care-i exploatau. Proprietatea mijlocie între 10-100 
hectare însuma 816 414 hectare. Acest raport de forţe în sistemul proprietății funciare supus legii 
agricole mai sus amintite care deschidea drum tuturor abuzurilor a dus la răscoala țărănească din 
primăvara lui 1888. Semnalul venit din masele ţărăneşti n-a fost recepționat şi decodificat de clasa 
politică românească alcătuita în majoritate din beneficiarii latifundiilor, cavalerii de industrie şi 
intermediarii evreimii conduşi energic de Alianţa Israelită Universală. 


e Din 1902 până în 1906 sunt recolte bogate care fac ca arenzile să crească în proporție 
geometrică, iar exploatarea ţărănimii dijmaşe să atingă zona insuportabilului. Trustul arendăşesc al 
fraţilor Fischer secătuieşte populaţia țărănească de pe o suprafaţă de 2368 kilometri pătrați, cât 
întinderea unui judeţ. Pe acest Fischerland exista un sat cu numele predestinat: Flămânzi. Rotativa 
guvernamentală: conservatori-lberali se oprise în 1907 la liberali. 


* Fischerland-ul, Mendelland-ul, Gutmanland-ul şi celelalte landuri arendaşeşti evreieşti, am 
mai spus-o, sunt rezultatul aplicării riguroase în practica a poruncii rabinului cărturar de la Praga, 
Reichhorn, a planului strategic de iudaizare conceput de Alianţa Israelită Universală prin mijlocirea 


capitalului iudeu internaţional, plan strategic care a exploatat documentele programatice şi de 
dialectica socio-politica a revoluţiei de la 1848. Comisia proprietăţii convocata de Guvernul 
Provizoriu al Țării Româneşti prin Decretul nr. 215 din 9/21 iulie 1848 a dezbătut raportul dintre 
țărani şi moşieri; drepturile istorice ale țăranilor asupra pământului, dijma, învoielile agricole, 
raporturile dintre proprietate şi muncă, claca, împroprietărirea prin despăgubire, islazurile, locurile 
pentru casă şi dependinţe, fundarea de ferme model, cultura mare-intensivă, cultura mica şi, mai 
ales, cât pământ cer ţăranii şi cât pământ pot da proprietarii. La dezbateri au participat şi delegați 
țărani. Comisia proprietății din iulie-august 1848 întocmeşte un bilanţ al raportului istoric al 
ţăranului cu pământul, al raportului social şi juridic cu moşierul, în acest raport social şi juridic 
prevalându-se de ideile generoase ale revoluţiei afirmate şi de rabinul de la Praga: în numele justiției 
sociale şi a egalității, vom împărți marea proprietate la ţărani, care fiind lipsiţi de mijloacele de 
exploatare, se vor adresa nouă, devenind datornicii noştri, iar capitalurile noastre făcându-se 
stăpânul, noi vom fi marii proprietari şi puterea va fi a noastră, afirmaţie pe care o repetăm, s-au 
interpus evreii, mutând abil prin intermediul capitalului, dependenţa ţăranului de la moşie la 
arendaş. Dacă boierul mai avea scrupule cunoscându-şi clăcaşii din tată în fiu, fiind de acelaşi neam 
şi de aceeaşi religie, arendaşul evreu nu cunoaşte decât o singură lege: legea exploatării sângeroase. 


e Cererea de pământ a ţărănimii anului 1848 a fost modestă: în Câmpia Română 14 pogoane în 
care se cuprind locul de casă şi grădină, izlazul, arătura de toamnă, arătura de primăvară şi fâneaţa. 
La baltă cere 16 pogoane, locul fiind "clisos"; la podgorie, loc îmbelşugat, cere 11 pogoane, la 
munte 8, pentru meşteşugarii săteni tot 8. 


In Banat, domeniu al coroanei habsburgice, au loc răscoale haiduceşti şi ţărăneşti cunoscute sub 
denumirea de "lotrie", având drept urmare reglementarea urbarială din 1780, care stabileşte sesia 
țărănească la 24 iugăre mari, aproape dublu decât vor cere ţăranii din Țara Românească în 1848. 
Revoluţia şi războiul țărănesc condus de Horea, revoluţia de la 1848, dăduseră semnalul mutațiilor 
dialectice pe care istoria le impunea în sistemul proprietății funciare. Având un corp de analişti 
excelenți, Alianţa Israelită Universală şi-a formulat strategia prin care să intre în posesia latifundiilor 
nobiliare, astfel câştigând pondere masivă în domeniul politicului şi în acelaşi timp să-şi 
subordoneze țărănimea. Am demonstrat mai sus că dacă manevra i-a reuşit pe deplin în Europa 
Centrală, Galiţia şi Bucovina, aceasta a reuşit doar parțial în Principate datorită legilor pământului, 
mai târziu articolului 7 din Constituţia de la 1866. După revizuirea articolului 7 ca urmare a 
presiunilor Alianţei Israelite Universale la Conferinţa de la Berlin din 1879, în România sporeşte 
sângeros exploatarea arendăşească. Exemplu: 


e La 13 iulie 1882 perceptorul A. Comarnescu scoate la licitaţie publică la primăria comunei 
Odobeasca, plasa Marginea de Sus, judeţul Râmnicu Sărat, pentru: ... neplata dărilor datorate din 
contribuţiuni directe, răscumpărarea clăcii, prestațiuni judeţene şi altele, următoarele: 51 de vaci, 8 
boi, 88 mânzaţi cu mânzate, 2 cai, 15 iepe, 5 noateni, 13 capre, 5 iezi, 83 de oi, 12 miei, 3 berbeci, 5 
ramatori, | căruţă cu boi ftoua; | suian; 3 căzi; 2 antale; 1 car de fân şi ... atragem în mod deosebit 
atenţia cititorului la cele ce urmează: ... 28 locuitori cu brațele care se vor da cu luna sau cu ziua 


până la acoperirea datoriei ce debitează către stat5. Se mai licitează 455 pogoane de pământ cu 
diferite roade: vii, livezi cu pruni, meri, peri şi fân... Ne aflăm la numai 4 ani după Războiul de 
Independenţă câştigat de dorobănţimea română la baionetă. lată că dorobanţii victorioşi care au 
sângerat la Plevna, Rahova şi Smârdan, făuritorii victoriei şi ai independenţei sunt vânduți la 
primărie ca robi, împreună cu animalele şi tot avutul lor, arendaşilor prezenţi la licitaţie. Spectacolul 
vizualizat prin forța imaginației este cumplit. 

e În 1846, deci cu 36 de ani înainte de licitaţia de oameni de la Odobeasca, Galiţia arendaşilor şi 
cârciumarilor evrei este pustiită de o crâncenă răscoală țărănească. 


e În 1878 se iau măsuri aspre împotriva cârciumăritului la sate, vizând cârciumarii evrei, fapt 
care a pus pe picior de război presa mondială, în 1873 erau 22 233 cârciume; în 1874 erau 24 197; 
în 1878 erau 33 865. La 24 septembrie 1881 se votează o lege care reglementează cârciumăritul, 


astfel că în 1882 numărul cârciumelor scade la 28 615; în 1886 la 23 550; în 1903 la 21 545. Dintre 
cârciumarii săteşti doar 10% erau români. La 21 545 cârciumari, România avea doar 3741 de 
învăţători, accizele cârciumăritului concesionate evreilor realizau 5 673 773 lei; pentru învățământul 
primar cheltuindu-se doar 4 080 798 lei. Cârciumarii evrei debitează în 1869, înainte de intervenţia 
statului, 15 milioane litri de alcool de cea mai proastă calitate. 


J. Levy în 1869: ... Cârciumarii evrei erau un flagel pentru poporul român... Aşa că ţăranul 
român ajunsese o mină de aur pentru jidovi, evreul un fac-totum, iar țăranul exploatat până la 


sânge ” 


Desjardins: ... Cu rachiul pe care ei nu-l beau, dar pe care-l amestecă cu vitriol, înşala pe 
român, otrăvindu-i cu aceeaşi lovitură oraşele şi satele. 95 


Memoriul prezentat Camerei în 1868 de o grupare de 31 de deputaţi: ...Posesorii unor sume 
imense, ovreii s-au dedat la cămătărie fără nici o rezervă şi pe o scară aşa de întinsă încât au 
desfiinţat şi ruinat mii de familii bogate. Camătă a devenit o plagă teribilă... care seacă izvorul 
forțelor vii ale națiunii. Această monopolizare a capitalurilor e cauza cea mai naturală a crizei 


monetare care bântuie țara de ani de zileY%6 


In 1865 proprietatea funciară era grevată cu peste 267 milioane sub titlul de ipoteci; dobânzile 
socotite numai la 20% echivalau cu valoarea întregului export al ţării calculat între 1862-1866, 
fiind mai mare decât valoarea întregii producţii de grâu pe aceşti 4 ani. Bancherii evrei din Brody 
s-au oferit sa dea un împrumut statului român, asigurându-l cu ipotecarea moșiilor statului. 


e În 1863, după strânsul recoltei, s-au vândut silit în Moldova, moşii în valoare de 8 354 664 lei 
pentru datorii de 6 989 069 lei; iar după un an, în 1864 s-au vândut silit moşii în valoare de 17 116 
655 lei, fără sa se poată acoperi datoriile de 17 820 913 lei; tot atunci vânzându-se de bună voie 
moşii în valoare de 22 303 869 lei. Este vremea înstrăinării pământului românesc din pricina jocului 
cămătăresc şi arendăşesc. 


e Prin 1992, Radu Theodoru a primit de la inginerul Dan Florin Chiriţescu din Galaţi o lucrare 
masivă a tatălui său, avocatul Gheorghe Chiriţescu din Iaşi (1897-1986) intitulată: 1907 DIN 
PUNCT DE VEDERE JURIDIC, ECONOMIC, şi SOCIAL, de fapt teza de doctorat prezentată la 
Facultatea de Drept şi Filologie a Universităţii din laşi, căreia i-a adăugat: AMINTIRI DESPRE 
VIZITA MAREȘALULUI ANTONESCU LA IAȘI IN 1944 - Gheorghe Chiriţescu însoţindu-l pe 
Mareşal în calitate de ajutor de primar al Iaşului şi AMINTIRI DESPRE IONEL TEODOREANU 
CA AVOCAT. Cum inginerul Dan Florin Chiriţescu îl autorizează pe Radu Theodoru să facă publice 
lucrările tatălui său, foloseşte în cele ce urmează câteva date inedite din teza de doctorat, subliniind 
că autorul ei, copil sărac de ţăran din judeţul laşi, a făcut Şcoala Normală, ca învăţător şi-a luat 
licenţa în drept, apoi doctoratul în ştiinţe politice şi economice după care a practicat avocatura. 
Consider această teză de doctorat, documentată pe viu în zonele răscoalelor, în afara unei 
bibliografii de excepție, ca pe unul din documentele fundamentale privind tragedia ţărănimii române 
în 1907. 


Răscoalele ţărăneşti din martie 1888 despre care am amintit tulbură județele Ilfov, Ialomita şi 
Buzău. Sunt înăbuşite de către armată. Spuneam că moşiile de peste 100 ha însumau 3 810 361 ha 
din care 1 516 390 ha erau cultivate în regie, restul de 2 293 964 ha deci 50,2% erau arendate. 
Arendaşii români deţineau 1 445 285 ha; deci 2/3 din suprafaţă; străinii ţineau în arendă 846 676 ha 
sau 1/3 din suprafaţă din care 423 338 ha erau arendate de bulgari şi greci şi cealaltă jumătate de 
423 338 ha era arendată de evrei. 72% din moşiile de peste 5000 ha erau arendate, în proporție de 
73% erau arendate moşiile între 3000-5000 ha; cele între 1000-3000 ha în proporţie de 59%; iar cele 
între 500-1000 ha în proporţie de 57%, ceea ce înseamnă că moşierii mai mici îşi lucrau singuri 
moşiile în proporţie de 43%, în vreme ce numai 27% din marii moşieri îşi vedeau de moşiile lor. 


* Prinţul Sturdza locuia în Franţa la Dieppe. Îşi arendase moşia trustului Fischer. Trustul 
Juster concurează trustul Fischer şi vor să pună mâna pe moşia Sturdza. Juster face o călătorie 


costisitoare la Dieppe şi-i oferă prințului cu 60.000 lei mai mult decât arenda plătită de Fischer, 
făcând contract legal cu Sturdza. Mochi Fischer pleacă şi el la Dieppe şi-i oferă descendentului de 
domn cu 60 000 lei peste oferta lui Juster, stipulând în contract că ia asupra sa toate cheltuielile 
procesului inerent cu Juster. Sentința tribunalului îl obligă pe Mochi Fischer să plătească 1 milion ca 
despăgubiri lui Juster. Deci doi capi de trusturi arendăşeşti evreieşti se luptă pentru a obține în 
arendă moşia unui descendent fanariot, pământ românesc ţinut cu munca, jertfa şi sabia de ţăranii 
români. Războiul arendaşilor îi aduce lui Mochi Fischer o pagubă de 1 milion de lei la care se 
adaugă 120 000 lei anual plusul de arendă. Mochi Fischer trebuie să scoată de pe moşia Sturdza, din 
primul an o arendă de 1 120 000 lei şi ceva în plus pentru el. 


e Pe moşia Mavrocordat-Dângeni se scădeau la plugărie sărbătorile şi zilele ploioase, pe moşia 
Fischer-Ripiceni se scădeau numai sărbătorile. Fischer, Gostiner şi Hecht arendau falcia cu 40 de lei. 
în judeţul laşi existau 118 moşii, cultivate de 19 proprietari şi 99 de arendaşi din care 44 erau 
români, 73 evrei, o moşie fiind lucrată de stat. Trusturile Fischer şi Juster exploatau 15 moşii. 


e Analizând preţurile arenzilor la falcia de moşie, subliniez că prețurile stabilite de arendaşii evrei 
se corelează cu preţurile stabilite de ceilalți arendaşi şi de moşierii care-şi exploatau singuri moşiile, 
existând între aceştia un contract mutual spre a ţine țărănimea în dependenţă absolută. 


e Răscoala ţărănească a izbucnit în Moldova, pe moşia Flămânzi exploatată de trustul 
Fischer şi a avut de la început un caracter puternic antisemit din pricina nemulțumirilor 
acumulate vreme de decenii de către masele ţărăneşti exploatate de cârciumarii, cămătarii şi 
arendaşii evrei. Am marcat pe hartă direcțiile de afluire ale grupărilor răsculaților, centrele de 
adunare şi obiectivele atacurilor, asta în Moldova. Rezultatul a fost edificator. Țărănimea răsculată a 
năvălit în târgurile create şi locuite de evreime ca Hârlău, Târgul Frumos, Podul Iloaiei unde au 
devastat prăvăliile şi cârciumile evreieşti, după care s-au revărsat asupra conacelor moşierilor şi 
sediilor arendaşilor. 


e Avocatul Chiriţescu şi-a făcut documentarea de teren şi la Flămânzi, a stat de vorbă cu martori 
oculari şi participanţi la răscoală, remarcă pe unul din capii ei, învățătorul Maxim care pe lângă 
relatarea firului răscoalei al cărei iniţiator a fost, i-a povestit şi câteva antecedente din care 
reproducem întâlnirea delegaţiei sătești cu prințul Sturdza, venit să ridice arenzile în anul 1903. Deci 
învățătorul Maxim, preotul şi primarul în audienţă la prințul Gr. M. Sturdza. Obiectul: să ceară 
pământ şi lemne pentru un local de şcoală, cam 15-20 de prăjini. Maxim: ...s-a ridicat de pe divan, 
s-a apropiat de noi, a pus piciorul pe un scaun şi ne-a întrebat - ce veşti îmi aduceți ?... Am început 
să-i spun eu, că nu avem local de şcoală, că sunt mulți copii care rămân fără învăţătură, 
abecedarul măcar. Că avem 480 de elevi după recensământ şi că numai 120 frecventează... -120!... 
merg regulat la şcoală, bre domnule profesor ... face speriat prințul proprietar... Dar cine ne mai 
mână plugurile bre, dacă or merge toți la şcoală? ... Explicaţiile pe care am încercat să le mai dau, 
am înţeles că erau de prisos. Ne-a spus că pământ nu ne poate da că are şi el puţin (avea 25 000 


fălci); că lemne iarăşi nu ne poate da pentru că pădurile sunt arendate laolaltă cu moşia lui Mocni 


Fischer. A scos doar din buzunar şi ne-a dat 100 de lei. Am plecat de la curte mâhniţi..9 


e Răscoala prinde ţara şi parlamentul dezbate: A.D.Sturdza şi Ionel Brătianu interpelaseră 
guvernul în chestiunea arendaşilor şi trusturilor arendăşeşti. Răspunde Gh. Cantacuzino preşedintele 
consiliului de miniştri: ... Precum am avut onoarea să declar în adunarea deputaţilor, acapararea 
moşiilor prin arendă în mase mari şi compacte de către trusturi puternice, constituie un pericol 
economic şi naţional de o gravitate însemnată... Soluțiunea acestei chestiuni nu este uşoară prin 
multiplicitatea intereselor ce o înconjoară, pentru că ea ridică o sumă de greutăţi judiciare în 
dezlegarea ei şi se loveşte necontenit de chestiunea importantă a drepturilor câştigate. 


Cantacuzino reprezenta partidul conservator şi făcea aluzie la drepturile câştigate de evrei prin 
revizuirea articolului 7 din Constituţie. 


e În şedinţa consiliului de miniştri din 9 martie 1907, regele Carol I cere guvernului să vină 
negreşit cu o lege împotriva trusturilor arendăşeşti. 


e La 12 martie 1907 cade guvernul conservator, înlocuit de un guvern liberal prezidat de Dimitrie 
Sturdza. La interne, lonel Brătianu. La război, generalul Averescu. 


e Ionel Brătianu în interpelarea mai sus amintită din şedinţa Camerei - 3 martie 1907:... starea 
populaţiei rurale, în genere, necesită imperios o grabnică şi eficace îndreptare, în ultimii ani o 
nouă împrejurare a îngreuit tare această stare în multe localități. O mână de oameni, străini de 
interesele mari ale dezvoltării noastre economice şi sociale, s-au făcut stăpâni prin arendare, pe 
întinderi tot mai mari de suprafaţă cultivată a țării. O singură familie asociată (n.n. Fischer) 
posedă o întindere superioară multora din districtele ţării. Sute de mii de hectare şi deci sute de mii 
de țărani stau sub dominaţia monopolistă a câtorva indivizi care n-au nici o grijă de starea în care 
vor rămâne localităţile ce le stăpânesc după sfârşirea contractelor lor, servindu-se de influenţe 
puternice pe care le dau relaţiile plătite de care dispun, pentru a nesocoti cele mai elementare 
noțiuni de dreptate. Ei nu exploatează atăt forțele secundare ale naturii, cât exploatează, 
cămătăreşte munca şi nevoile țărănimii. 


e Gazeta VOINȚA NAȚIONALĂ din 9 martie 1907, articolul RĂSCOALA ŞI GUVERNUL... 
Trustul fraților Marcu, Kalmat, Froim, Şoil şi Avrum Fischer ţine în arendă 69 de moşii... în ultimii 
doi ani arenzile au fost urcate de două ori... ca să vedeţi că de unde era răul mai mare de acolo a 
pornit mişcarea, observați că în punctele unde s-au întâmplat primele răzvrătiri şi nu uitaţi că 
aceste mişcări sunt contagioase - acolo sute de mii de suflete erau încinse de cercul de fier al 
trusturilor de arendaşi străini, care le speculau cu lăcomie aşa cum voiau... Dacă nenorociţii ţărani 
încercau să iasă din acel cerc, la dreapta sau la stânga, în sus sau în jos, zeci de kilometri se izbeau 
de aceiaşi exploatatori şi dacă încercau să emigreze şi mai departe, găseau alţi arendaşi care 
ispitiți de câştigurile cele mari, ale trusturilor profitau, de învoielile cele exagerate, ii exploatau tot 
atât de rău, astfel că nenorociţii nu găseau nicăieri nici o uşurare. 


e În final citez din Manifestul studenţilor bucureşteni în chestiunea țărănească publicat în 
UNIVERSUL din 2 martie: 


ROMÂNI! 


Țăranii din judeţele Dorohoi, Botoşani, laşi şi din tot nordul Moldovei, ajuns la sapă de lemn - 
se agită şi cer pământ... cei ce au datoria de a veghea asupra intereselor acestei țări, au lăsat ca 
trustul străin să acapareze toate moşiile şi acum, Stăpân pe pământ, voieşte a slei şi a înmormânta 
populația noastră rurală. Satele Moldovei au fost inundate de străini, care fără să fie întrebaţi de 
unde vin şi ce scopuri urmăresc, au devenit exploatatorii sătenilor noştri. 


Adaug, în numele adevărului istoric nemăsluit, că răscoala din Moldova a fost o mişcare socială, 
dar şi antisemită. lată dovezile: UNIVERSUL din 26 februarie 1907: ... laşi24... Sătenii sunt foarte 
îndârjiți şi par a fi hotărâți la acte de violență. Mai mulţi evrei şi arendaşul unei moşii învecinate 
au fugit. UNIVERSUL din 28 februarie 1907, prin telefon... La Bădeni țăranii au atacat moara şi 
au alungat pe evrei de acolo. Ţăranii persistă în cererea lor să li se dea fălcia de pământ cu 25 de 
lei precum şi alungarea arendaşilor evrei (n.n. fălcia de pământ ajunsese la 80 de lei)... Târgul 
Frumos 26: Ţăranii din Cepelniţa, Bădeni, Cotnari şi Hodora au făcut ca toți evreii de acolo să 
fugă, lăsând avutul lor în prada rebelilor. Au fost maltrataţi şi numeroşi comercianţi evrei. 
UNIVERSUL joi 1 martie: Solidaritatea studenților din laşi cu țăranii revoltați. 
CONSERVATORUL 2 martie: ... De la Podul Iloaiei sosesc ştiri grave... După câteva ceasuri s-au 
întors vreo şapte sute, provocând scene violente, spărgând şi devastând casele mai multor arendaşi 
evrei. UNIVERSUL 2 martie Reportaj de la Tg. Frumos: ... Am stat de vorbă cu locuitorul C. 
Bucătaru din Bălțați... lată ce-mi spune el... Se auzise pe la noi că înspre Flămânzi, Hârlău şi 
Bădeni țăranii S-au ridicat împotriva evreilor arendaşi, cerându-le pământ mai ieftin. In ziua aceea 
la Tg Frumos (n.n. omul venise după târguieli) un negustor evreu vinde nişte brânză unui sătean de 
pe la Brăieşti şi în loc să-i dea un kilogram îi dă numai 800 de grame. Intâmplător era acolo şi 
Petrache Azoichi, tot din Bălțați, om mai deştept şi cu ştiinţă de carte, care îndată ce vede pe om că 
se plânge de cântăreala strâmbă, se duce, cântăreşte şi el şi când vede că omul avea dreptate, îl ia 


la bătaie pe evreu. Evreul fuge din prăvălie în casă. Din stradă vin şi alți săteni, strică geamurile, 
desfundă butoaiele cu vin şi rachiu ...se duc şi la alte prăvălii, pârjol în târg. 


e Pe fondul unei tensiuni explozive generate de cămătarii evrei, un negustor evreu nu-şi poate 
înfrâna obiceiul de a fura la cântar. De aici, pârjolul. Aidoma cu izbucnirea tumultului de la 
Câmpeni din 24 mai 1784 când motii se ridică împotriva arendaşilor de băuturi armeni Martin 
"Bosniacul" şi Martin "Patru bani" prăpădindu-le butoaiele de băutură şi slugile înarmate, tot la un 
târg de ţară. Scânteia care a stârnit vâlvătaia răscoalei şi a războiului țărănesc condus de Horea. 


EFECTE. CONSECINȚE. Ceea ce n-au rezolvat partidele politice şi guvernele din pricina 
intereselor de clasă, a presiunii uriaşe diplomatice, economice şi financiare a Alianţei Universale 
Israelite şi a presei mondiale pusă în slujba ei, a rezolvat țărănimea cu bâta, securea şi focul, 
jertfindu-şi alte 11 000 de suflete, după jertfele făcute în Războiul Independenţei. Arendat pe 90 de 
ani de trusturile străine în care evreii dețineau jumătate din suprafața moşiilor, pământul țării era în 
primejdie să fie vândut la mezat străinilor. Trustul Fischer ar fi jucat în România rolul baronului 
Rothschild în Boemia. Cu un instinct milenar al naționalului, țărănimea a rezolvat dilema clasei 
politice, plătind din nou cu sânge şi suferințe eliberarea moşiei ţării de sub jugul cămătăresc, 
răsturnând prin foc şi pară strategia Alianţei Universale Israelite care-şi fixase ca obiectiv 
cucerirea posesiunii pământului românesc, astfel încât înlocuind boierimea naţională cu evreimea 
arendaşă şi cămătărească, să poată transforma România prin unirea Fischerland-urilor, într-o 
Judenland. 


Având motivaţia răscoalei, guvernul liberal desfiinţează trusturile arendăşeşti. Arendaşii 
individuali pot ţine în arendă până la 4000 ha. După răscoală, în 1907 şi 1908 corpurile legiuitoare 
votează o serie de legi privitoare la agricultură: legea învoielilor agricole, a păşunilor comunale, 
legea obştiilor şi a casei rurale. Se desfiinţează munca la tarla sau boierescul, se legiferează "dijma 
de-a valma", consiliul superior al agriculturii, se impune "libretul", un fel de carnet de servaj, se 
desființează plățile în natură, plocoanele şi ruşfeturile. Proprietarii au fost obligați să dea 1/8 din 
pământ pentru formarea islazurilor comunale. Se înfiinţează obştiile de arendare, formate din țărani 
care au dreptul prioritar prin lege de a arenda moşiile statului. Se înființează Băncile populare la 
care învățătorii săteşti stimulaţi de ministrul învățământului Spiru Haret, au avut o contribuţie 
hotărâtoare. Casa rurală cumpără moşiile puse în vânzare de proprietari, le parcelează şi le vinde 
țăranilor, instituind asupra procedeelor un privilegiu ipotecar. Jumătate din capital aparținea statului, 
jumătate acţionarilor, începutul operaţiunilor având asigurat un capital de 10 milioane lei. 


Răscoala din 1907 impune politicii, politicii culturale, opiniei publice şi spiritualității româneşti 
problema țărănească, problemă care devine fundamentală pentru România în tot secolul al XX-lea. 


- Fragment din cartea ROMÂNIA CA O PRADĂ de Radu Theodoru - 


